CELEX: 32013R0273
Language: fi
Date: 2013-03-19 00:00:00
Title: Komission täytäntöönpanoasetus (EU) N:o 273/2013, annettu 19 päivänä maaliskuuta 2013 , tiettyjen tavaroiden luokittelusta yhdistettyyn nimikkeistöön

23.3.2013   
            
            
               FI
            
            
               Euroopan unionin virallinen lehti
            
            
               L 84/1
            
         KOMISSION TÄYTÄNTÖÖNPANOASETUS (EU) N:o 273/2013,
   annettu 19 päivänä maaliskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektroninen laite (niin kutsuttu ”kehonkoostumusanalysaattori”), jossa on sisäänrakennettu näyttö ja jonka mitat ovat noin 30 × 30 × 4 cm. Laitteessa on seuraavat pääkomponentit:
                              
                                          —
                                       
                                       
                                          punnitsemista varten: punnituskenno ja laitteisto painon käsittelemiseksi ja näyttämiseksi,
                                       
                                    
                                          —
                                       
                                       
                                          mittaamista varten: vaa’an yläpinnalla olevat kaksi elektrodia, toimintopainikkeet ja laitteisto mittausten käsittelemiseksi ja näyttämiseksi.
                                       
                                    Laite lähettää jalkapohjiin kosketuksissa olevien kahden elektrodin kautta sähkövirtaa, jonka avulla voidaan bioimpedanssiominaisuuksia käyttäen määrittää esimerkiksi kehon rasvaprosentti, lihasprosentti, luumassa ja nestepitoisuus.
                              Laitetta voidaan käyttää myös pelkästään vaakana.
                              Laitteeseen voidaan tallentaa 10 käyttäjän tiedot. Se voi näyttää yhtä käyttäjää kohden kahden mittauksen arvot.
                              Laite on tarkoitettu kotitalouskäyttöön.
                           
                        
               
                  8423 10 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8423, 8423 10 ja 8423 10 90 nimiketekstien mukaisesti.
                  Laite on kokoonpantu tavara, joka koostuu 84 ja 90 ryhmän komponenteista. Yhdistetyn nimikkeistön 3 yleisen tulkintasäännön b alakohdan nojalla se on luokiteltava ikään kuin se muodostuisi siitä komponentista, joka antaa tavaralle sen olennaisen luonteen.
                  Kun otetaan huomioon laitteen objektiiviset ominaisuudet, kuten ainoastaan kaksi elektrodia käsittävä mittausjärjestelmä, punnitsemisen suorittavan komponentin katsotaan antavan laitteelle sen olennaisen luonteen.
                  Laite on sen vuoksi luokiteltava CN-koodiin 8423 10 90 henkilöiden punnituslaitteeksi.
               
            
                  
                              2.
                           
                           
                              Henkilövaa’an muodossa oleva elektroninen laite (niin kutsuttu ”kehonkoostumusanalysaattori”), jossa on sisäänrakennettu näyttö ja jonka mitat ovat noin 36 × 32 × 6 cm. Laitteessa on seuraavat pääkomponentit:
                              
                                          —
                                       
                                       
                                          punnitsemista varten: punnituskenno ja laitteisto painon käsittelemiseksi ja näyttämiseksi,
                                       
                                    
                                          —
                                       
                                       
                                          mittaamista varten: irrotettava käsitanko, jossa on neljä elektrodia, vaa’an yläpinnalla olevat neljä elektrodia, toimintopainikkeet ja laitteisto mittausten käsittelemiseksi ja näyttämiseksi.
                                       
                                    Laite lähettää käsiin ja jalkapohjiin kosketuksissa olevien kahdeksan elektrodin kautta monitaajuusmittauksessa sähkövirtaa, jonka avulla voidaan bioimpendanssiominaisuuksia käyttäen määrittää esimerkiksi kehon rasvaprosentti, kehon rasvamassa, painoindeksi (BMI), luustolihasmassa ja kehon nestepitoisuus.
                              Laitetta voivat käyttää joko terveydenhuollon ammattilaiset lihavuuden diagnosointiin tai muut käyttäjät saadakseen tietoa ruumiinrakenteestaan taikka tarkistaakseen tai parantaakseen sitä urheilu- tai ulkonäkötarkoituksiin.
                              Laitetta voidaan käyttää myös pelkästään vaakana.
                              Laitteeseen voidaan tallentaa 99 käyttäjän ja 300 mittauksen tiedot. Tiedot voidaan siirtää automaattiseen tietojenkäsittelykoneeseen USB-muistikorttia käyttäen.
                           
                        
               
                  9031 80 38
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 9031, 9031 80 ja 9031 80 38 nimiketekstien mukaisesti.
                  Luokittelu nimikkeen 9018 lääketieteelliseksi kojeeksi tai laitteeksi ei tule kyseeseen, koska laitetta ei yleensä käytetä ammattitoiminnassa (ks. HS-selitykset, nimike 9018, ensimmäinen kappale).
                  Laite on kokoonpantu tavara, joka koostuu 84 ja 90 ryhmän komponenteista. Yhdistetyn nimikkeistön 3 yleisen tulkintasäännön b alakohdan nojalla se on luokiteltava ikään kuin se muodostuisi siitä komponentista, joka antaa tavaralle sen olennaisen luonteen.
                  Kun otetaan huomioon laitteen objektiiviset ominaisuudet, kuten käytetty mittaustekniikka, mittauksen suorittavan komponentin katsotaan antavan laitteelle sen olennaisen luonteen.
                  Laite on sen vuoksi luokiteltava CN-koodiin 9031 80 38 muuksi elektroniseksi mittauslaitteeksi.
               
            
                  
                              3.
                           
                           
                              Elektroninen laite (niin kutsuttu ”kehonkoostumusanalysaattori”), jossa on punnitusalusta ja pystypylväs, jonka päällä ohjaustaulu, jossa on sisäänrakennettu näyttö. Laitteen mitat ovat noin 120 × 87 × 52 cm, ja siinä on seuraavat pääkomponentit:
                              
                                          —
                                       
                                       
                                          punnitsemista varten: punnituskenno ja laitteisto painon käsittelemiseksi ja näyttämiseksi,
                                       
                                    
                                          —
                                       
                                       
                                          mittaamista varten: kaksi irrotettavaa käsitankoa, joissa on kaksi elektrodia kummassakin, vaa’an yläpinnalla olevat neljä elektrodia, toimintopainikkeet ja laitteisto mittausten käsittelemiseksi ja näyttämiseksi.
                                       
                                    Laite lähettää käsiin ja jalkapohjiin kosketuksissa olevien kahdeksan elektrodin kautta monitaajuusmittauksessa sähkövirtaa, jonka avulla voidaan bioimpendanssiominaisuuksia käyttäen määrittää esimerkiksi solunsisäinen neste, solunulkoinen neste, proteiinimassa, kivennäisaineiden massa, kehon rasvamassa, kehon kokonaisnestemäärä, rasvaton massa, painoindeksi (BMI) ja luustolihasmassa.
                              Laitteessa on seuraavat liitännät:
                              
                                          —
                                       
                                       
                                          RJ45,
                                       
                                    
                                          —
                                       
                                       
                                          USB,
                                       
                                    
                                          —
                                       
                                       
                                          RS232,
                                       
                                    
                                          —
                                       
                                       
                                          25-napainen D-sub-liitäntä.
                                       
                                    Laitetta voivat käyttää joko terveydenhuollon ammattilaiset lihavuuden diagnosointiin tai muut käyttäjät saadakseen tietoa ruumiinrakenteestaan taikka tarkistaakseen tai parantaakseen sitä urheilu- tai ulkonäkötarkoituksiin.
                              Laite voidaan yhdistää automaattiseen tietojenkäsittelykoneeseen tai tulostimeen.
                           
                        
               
                  9031 80 38
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 9031, 9031 80 ja 9031 80 38 nimiketekstien mukaisesti.
                  Luokittelu nimikkeen 9018 lääketieteelliseksi kojeeksi tai laitteeksi ei tule kyseeseen, koska laitetta ei yleensä käytetä ammattitoiminnassa (ks. HS-selitykset, nimike 9018, ensimmäinen kappale).
                  Laite on kokoonpantu tavara, joka koostuu 84 ja 90 ryhmän komponenteista. Yhdistetyn nimikkeistön 3 yleisen tulkintasäännön b alakohdan nojalla se on luokiteltava ikään kuin se muodostuisi siitä komponentista, joka antaa tavaralle sen olennaisen luonteen.
                  Kun otetaan huomioon laitteen objektiiviset ominaisuudet, kuten käytetty mittaustekniikka, mittauksen suorittavan komponentin katsotaan antavan laitteelle sen olennaisen luonteen.
                  Laite on sen vuoksi luokiteltava CN-koodiin 9031 80 38 muuksi elektroniseksi mittauslaitteeksi.